Diari Oficial de la Generalitat Valenciana


Sumari del DOGV 6294, del 22-06-2010 (2010/6582)

RESOLUCIÓ de 31 de maig de 2010, de la Direcció General de Transports i Logística, per la qual es qualifica de caràcter tramviari determinades línies o trams de ferrocarrils de la Generalitat Valenciana a Alacant.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6582


Data del document
:   31-05-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alacant
    * xarxa ferroviària
    * vehicle sobre raïls

RESOLUCIÓ de 31 de maig de 2010, de la Direcció General de Transports i Logística, per la qual es qualifica de caràcter tramviari determinades línies o trams de ferrocarrils de la Generalitat Valenciana a Alacant. [2010/6582]  
Les obres de modernització i tramviarització que du a terme l'entitat GTP en la Línia Alacant-Dénia, han comportat, progressivament, que certs punts d'encreuament entre la circulació viària i abans ferroviària hagen sigut dotats d'un sistema de regularització del trànsit que és compartit per les dos circulacions, i marca preferències en cada moment el mateix sistema regulador.  
Conseqüència del que s'ha exposat anteriorment, i d'acord amb el que establix l'apartat b) de l'article 2 del Decret 37/1996, de 5 de març, del Govern Valencià, es va qualificar de caràcter tramviari, per mitjà de resolucions d'esta Direcció General de 30 de juny de 2003, de 18 de novembre de 2004 i de 19 de maig de 2008, diferents trams de la Línia Alacant-Dénia.  
En la Resolució de 18 de novembre de 2004, anteriorment indicada, es qualificava com a tramviari el tram comprés entre el punt quilomètric 0/000 (la Porta del Mar-la Marina) i el punt quilomètric 6/500 (Finca Adoc-Costa Blanca) de la Línia Alacant-Dénia. Després de l'esmentada declaració, i emmarcat dins del Pla d'Infraestructures Estratègiques 2004-2010 de la Comunitat Valenciana, s'han dut a terme els treballs corresponents al projecte constructiu de la variant ferroviària de la Línia 1 en el tram de Finca Adoc, el qual abordava el problema de donar continuïtat amb via doble a la línia, i unir les parades de Sangueta i la Illeta amb un nou traçat en variant i un ramal de connexió a l'estació de la Marina. Esta actuació ha motivat una modificació del traçat declarat en l'anterior resolució com a tramviari, i existix actualment un ramal amb origen en la parada de la Porta del Mar-la Marina que enllaça amb la via general en el punt quilomètric 3/009 d'esta, amb una longitud total de 1.350,40 metres.   
A la vista de l'informe emés per GTP el passat dia 28 de maig de 2010, en el qual s'acredita concórrer en el tram comprés entre el punt quilomètric 00/000 i el PK 1/350 del ramal existent entre la parada de la Porta del Mar-la Marina i el punt quilomètric 3/009 (el baixador de Sangueta) de la Línia Alacant-Dénia de FGV, els requisits expressats en la normativa citada en l'apartat segon de la present resolució, esta Direcció General resol:  
Únic  
Qualificar de caràcter tramviari el ramal de la Línia Alacant-Dénia comprés entre la parada de la Porta del Mar-la Marina i el baixador de Sangueta de la línia mencionada, amb una longitud de 1.350,40 metres, i que, partint des de la parada de la Porta del Mar-la Marina, enllaça amb la via general de la Línia Alacant-Dénia en el punt quilomètric 3/009 d'esta.  
València, 31 de maig de 2010.- El director general de Transports i Logística: Vicente Dómine Redondo.